	EBAZPENA

	AURRERAKINAK

Valle de Trápaga-Trapagarango Udalak,  Kultura Sailaren bidez, eta Jai-Batzordearekin batera, 2025eko Trapagarango Jaiak iragartzeko kartela hautazeko lehiaketarako deialdia egiten dute.

ZUZENBIDE OINARRIAK

LEHENENGOA.- Deialdiaren oinarri propioak, Dirulaguntzak Ematea aurautzen duen Udaleko Arautegi Orokorra, 2020ko urriaren 8ko Osoko Bilurarako Akordioz onetsia, bere 3 artikuluko a eta c puntuetan adierazten duen bezala.


BIGARRENA.- Azaroaren 17ko 38/2003 Diru-Laguntzei buruzko Lege Orokorra.

HIRUGARRENA.- 887/2006 Errege Dekretua, uztailaren 21ekoa, Diru-laguntzei buruzko



LAUGARRENA.- Beste edozein auraetako xedapen, haren izaeragatik aplikagarri izan daitekeena.



EBAZPENA

Ikusirik Animatzaile Sozio-kulturalak 2025ko martxoaren 19an egindako ebazpen-proposamena, Kontu Hartzaileak 2025ko martxoaren 20an egindako fiskalizazio txostena eta Toki Araubidearen Oinarriak arautzen dituen 7/1985 Legearen 21.1 artikuluak ematen dizkidan eskumenak erabiliz, hau

EBATZI DUT

LEHENENGOA.-  Trapagarango 2025eko Jaietako Kartel lehiaketaren oinarrien, I eranskinaren eta deialdiaren aldeko txostena egitea eta onartzea.

BIGARRENA.- Deialdi honen xede den saria finantzatzeko gehieneko gastuaren aldaketa onestea, 800,00 eurokoa, 2025. urterako aurrekontuaren 334-48102 partidaren kontura.


HIRUGARRENA.- Espedientea Kultura Sailera bidaltzea, jakinaren gainean egon dadin eta dagozkion ondorioak izan ditzan eta Kontu Hartzaileari fiskaliza dezan.

LAUGARRENA.- Erabaki honen berri ematea hurrengo osoko bilkuran. 

BOSTGARRENA.- Deialdia Diru-laguntzen Datu Base Nazionalera igortzea eta horren bidez laburpen bat argitaratzea BAOn.




Kultura, Euskara, Hezkuntza, Gazteria, Kirola, Herritarren parte-hartzea,
Auzoak eta Hirigintza, Etxebizitza eta Ingurumeneko zinegotzi ordezkaria

(Alkatetzaren 2023ko abuztuaren 4ko 602/2023ko zk. Dekretuaren bidez)

(Alkatetzaren 2023ko urriaren 6ko 791/2023ko zk. Dekretuaren bidez)

(Alkatetzaren 2024ko uztailaren 24ko 962/2024ko zk. Dekretuaren bidez)

ERANSKINA 
OINARRIAK 


TRAPAGARANGO 2025EKO JAIETAKO  KARTEL LEHIAKETA 


Valle de Trápaga-Trapagarango Udaleko Kultura Sailak eta Jai-Batzordeak, 2025eko Trapagarango Jaiak iragartzeko kartela hautazeko lehiaketarako deialdia egiten dute, oinarri hauen arabera:



LEHIAKETAREN OINARRIAK

LEHENENGOA.- Xedea

2025eko Trapagarango jaiak iragarriko dituen kartela aukeratzeko lehiaketa da.


BIGARRENA.- Parte hartzaileak

Nahi duen orok har dezake parte, banaka ala taldeka, baina 16 urtetik gorakoak izan beharko dute.



HIRUGARRENA.- Gaia

Lehiaketaren gai nagusia Valle de Trápaga-Trapagarango jaiak izango dira.

LAUGARRENA.- Sariak

Sari bakar bat emango da, eta 800,00 eurokoa izango da. 

Bizkaiko Foru Aldundiaren 47/2014 FORU DEKRETUAk, apirilaren 8koak, Pertsona Fisikoen Errentaren gaineko Zergaren Erregelamendua onartzen duenak hauxe dio: “Pertsona fisiko batek jasotzen duen sariak 300,00 eurotik gorako atxikipen-oinarria badu, % 19ko atxikipena dute PFEZ-n (pertsona fisikoen errentaren gaineko zerga).”

BOSGARRENA.- Aurkezteko epea

Lanak aurkezteko epea 2025eko maiatzaren 16an, asteazkenean, amaituko da.

Lanak Kultura Etxean/ Olaso Jauregian aurkeztuko dira (Funikular k. 12. Telefonoa: 944 92 29 13 

SEIGARRENA.- Aurkezpen-formatua

Kartelak zintzilikatzeko moduan aurkeztuko dira, pisu arineko euskarri gogorrean, kristalik gabe, 62 x 42 cm-ko neurria izango dute. Gainera, lanak identifikaziorik gabe aurkeztuko dira; horren ordez, lelo bat idatzita edukiko dute atzeko aldean.  Kartelarekin batera gutunazal itxi bat entregatuko da, haren kanpoko aldean kartelaren lelo bera izango duena. Gutunazalaren barruan I Eranskina behar bezala beteta eta sinatuta sartu behar da. 
Beharrezkoa izango balitz, kartelak formatu digitalean entregatzeko moduan egingo dira.

ZAZPIGARRENA.- Teknika

Egile bakoitzak, gehienez, bi lan aurkez ditzake, teknika librekoak. Originalak eta argitaragabeak izan beharko dira.  Ezin dute parte hartu aurreko ekitaldietan aurkeztutako lanak.  AAren bidez sortutako lanak ere ezin izango dira aurkeztu ezta partzialki erabili izan badute ere teknologia hori.

Kartelean Valle de Trápaga-Trapagarango Udalaren armarria jarriko da eta derrigorrezko testu hau: 


TRAPAGARANGO JAIAK 2025

Eta ondoren, honako testu hau gaztelaniaz eta euskaraz:

ABUZTUAREN 6a eta ABUZTUAREN 27tik ABUZTUAREN 31ra

ZORTZIGARRENA.- Epaimahaia eta Balorazio-Irizpideak

Kultura Saileko langile batek, zozketaz hautaturiko Jai-batzordeko kide batek eta arte edo diseinu grafikoaren munduko profesional batek osatuko dute epaimahaia.


Aurkeztutako kartelen teknika, berrikuntza, konposizioa, estetika eta sormena baloratuko dira. Puntuazio handiena lortzen duten kartelak hautatuko dira, bost ebaluazio-irizpideetako bakoitzari buruzko 3 bozketak batuta. Hauek 1etik 10era puntuatuko dira.


Epaimahaiak, hautaketa-prozesuaren edozein unetan, deskalifikatu ahal izango ditu honako zirkunstantzia hauetakoren bat duten lan guztiak: 1. Zalantzazko egiletza, plagioa, imitazioa, originaltasun falta. 2. Kartela egiteko AA erabili izana 3. Pertsonen duintasunaren aurka egitea.



Epaimahaiaren erabakia 2025eko maiatzaren 20an, asteartea, emango da eta apelaezina izango da. Hala ere, epaimahaiak epaia berrikusi eta baliogabetu ahal izango du, aurreko paragrafoetan aurreikusitako egoeraren bat gertatzen dela uste badu.

Erakusketa bat egingo da Olaso Jauregian. Sarituak suertatu ez diren lanak erretiratu egin daitezke erakusketa amaitzean.  

Saria eman gabe geratzen bada, diseinua enkargatu egingo litzateke diseinua.

BEDERATZIGARRENA.- 
Irabazleei jakinarazpena egitea

Epaia ematen den egunean bertan jakinaraziko zaio irabazleari.

Epaimahaiaren erabakia Valle de Trápaga-Trapagarango Udalaren webgunean ere argitaratuko da eta BAOn ere bai, Dirulaguntzen Datu Base Nazionalaren bidez.

HAMARGARRENA.- Oinarriak onartzea

Lehiaketa honetan parte hartzeak esan nahi du lehiaketaren oinarriak erabat onartzen direla; antolatzaileek lehiaketaren oinarrietan jasota ez duten kasuren bat gertatuz gero, antolatzaile horien interpretazio askearen mende geratuko da.


HAMAIKAGARRENA.- Saritutako kartelarekiko eskubideak 

Valle de Trápaga-Trapagarango Udala izango da saritutako lanaren eta haren gaineko ustiapen-eskubideen legezko jabea, baita oraingo eta etorkizuneko euskarri eta plataforma guztietan erreprodukzitzeko, egokitzeko, banatzeko, publikoki komunikatzeko eta zabaltzeko eskubideena ere, inolako mugarik gabe eta egile-eskubideak amaitu arte, betiere obraren egilea aipatu beharko delarik  haren izen-abizenak jarriz. 


Saritutako kartelaren egileari edo egileei diseinuan erabilitako elementuak, tipografiak eta artxiboak emateko eskatu ahal izango zaie, kartelaren  sustapena eta zabalkundea egiteko  beharrezkoak diren euskarri, formatu eta aplikazioetara errazago egokitzeko.

HAMABIGARRENA.- Datu pertsonalen babesa eta Eskubide Digitalen bermea


Bildutako datu pertsonalak udal-titulartasuneko fitxategi batean sartuko eta tratatuko dira, honako ezaugarri hauekin:

- Tratamenduaren arduraduna: Valle de Trápaga-Trapagarango Udala (IFK: P4809300-I; helbidea: Lauxaeta Enparantza 1, 48510 Trapagaran, Bizkaia).
- Tratamenduaren helburua: Valle de Trápaga-Trapagarango Udaleko Kultura Sailak antolatutako Inauterietako Desfile Lehiaketa izeneko jarduera kudeatzea.
- Tratamenduaren oinarri juridikoa: interes publikoaren alde edo tratamenduaren arduradunari emandako ahalmen publikoak baliatuz misio bat egiteko baimena edo beharrizana da.
- Datuen xedea: datu pertsonalak ez zaizkio beste erakunde bati jakinaraziko. Epaimahaiarekin partekatuko dira ekitaldia kudeatzen den bitartean.




Eskubideak:
Intersdunak eskubidea du datuak eskuratzeko, zuzentzeko eta ezabatzeko, bai eta datuen tratamendua mugatzeko edo ukatzeko ere. Horretarako, jakinarazpen idatzi bat bidali beharko du Valle de Trápaga- Trapagarango Udalaren helbidera, bere nortasuna egiaztatzen duen agiria erantsiz edo toki-erakundearen egoitza elektronikoan horretarako eskuragarri dagoen izapide elektronikoa hasiz.

HAMAIRUGARRENA.- Erregimen juridikoa

Deialdi hau honako atal hauetan ezarritakoaren arabera arautzen da, 2020ko urriaren 8ko osoko bilkuran onetsitako Udal Diru-Laguntzak arautzen dituen Ordenantza Orokorraren 3. artikuluko f puntuan adierazten den bezala.

Ebazpen honetan aurreikusten ez diren alderdi guztietarako, aplikagarriak izango dira Diru-laguntzei buruzko azaroaren 38/2003 Lege Orokorra, 39/2015 Legea, uztailaren 21eko 887/2006 Errege Dekretua, Diru-laguntzei buruzko azaroaren 17ko 38/2003 Lege Orokorraren Erregelamendua onartzen duena, urriaren 1ekoa, Administrazio Publikoen Administrazio Prozedura Erkideari buruzko urriaren 1eko 38/2003 Lege Orokorraren Araudia.




HAMALAUGARRENA.- Publizitatea

Aipatutako oinarriak udalaren webgunean egongo dira eskuragarri, eta Bizkaiko Aldizkari Ofizialean argitaratuko dira Dirulaguntzen Datu Base Nazionalaren bidez.

ERANSKINA II 

ERANTZUKIZUNPEKO ADIERAZPENA – SARIAK 
………………………………………………………………………………….……..Jn,/and. (izen eta bi abizenak), NAN zk.………………………………….. duena, eta………………………………… ………………………………………………………….............................................helbidea duena
2025eko Trapagarango Jaien Kartel Lehiaketan parte hartzen dut, eta datu hauek ematen ditut lehiaketan saritu ahal izateko.
IBAN zenbakia duen kontu korrontea ……………………………………………………………………………………………………..
Telefonoa…………………………………………………. 
posta elektronikoa…………………………………………………………
Kontuan hartuta  Dirulaguntzei buruzko azaroaren 17ko 38/2003 Lege Orokorraren 13. artikulua eta lege horren erregelamendua onartzen duen uztailaren 21eko 887/2006 Errege Dekretuaren 27. artikulua.
ERANTZUKIZUNPEKO ADIERAZPENA 
Valle de Trápaga-Trapagarango Udalaren aurrean, diru-laguntzen onuradun izateko adierazten dut:
1. Epai irmo bidez dirulaguntza edo laguntza publikoak lortzeko aukera galtzera kondenatua ez izatea, edo prebarikazio, funtzionario-eroskeria, ondasun publikoak bidegabe erabiltzea, eragimen-trafikoa, iruzurrak eta legearen aurkako ordainarazpenak edo hirigintza-delituak egiteagatik kondenatua ez izatea.
2. Borondatezko konkurtsoaren deklarazioa eskatu ez izana, edozein prozeduratan kaudimengabetzat jo ez izana, konkurtsoan deklaratuta ez egotea, salbu eta horretan eraginkortasuna hartu badu hitzarmen batek, esku-hartze judizialaren mende ez egotea edo desgaitua ez izatea Konkurtsoari buruzko uztailaren 9ko 22/2003 Legearen arabera, konkurtsoaren kalifikazio-epaian ezarritako desgaitze-aldia amaitu gabe.
3. Administrazioarekin egindako edozein kontraturen suntsiarazpen irmoa eragin ez izana, kausaren batean errudun deklaratzeagatik.
4. Pertsona fisikoa, merkataritza-sozietateetako administratzaileak edo beste pertsona juridiko batzuen legezko ordezkaritza dutenak ez egotea Estatuko Administrazio Orokorreko goi-karguan aritzea arautzen duen martxoaren 30eko 3/2015 Legearen eta Administrazio Publikoen Zerbitzuko Langileen Bateraezintasunei buruzko abenduaren 26ko 53/1984 Legearen kasuren batean, edo Hauteskunde Araubide Orokorraren ekainaren 19ko 5/1985 Lege Organikoan araututako hautapenezko karguren bat ez izatea, lege horretan edo gai horiek arautzen dituen autonomia-erkidegoko araudian ezarritako baldintzetan.
5. Indarrean dauden xedapenek ezarritako zerga-betebeharrak edo Gizarte Segurantzarekikoak egunean dituela, erregelamenduz zehazten den moduan. 
6. Erregelamenduz zerga-paradisu gisa kalifikatutako herrialde edo lurralde batean ez izatea zerga-egoitza.
7.  Dirulaguntzak itzultzeko betebeharrak egunean izatea, erregelamendu bidez ezarritako moduan.
8.  Ebazpen irmo baten bidez dirulaguntzak lortzeko aukera galtzearekin zigortuta ez egotea, lege honen edo hala ezartzen duten beste batzuen arabera. 
9. 11.3 artikuluko bigarren paragrafoan aurreikusitako elkarteetako bat ez izatea, aurreko debekuren bat gertatzen bada kideetako edozeingan.
10. Ez izatea enpresa bat, hura zuzentzen dituzten pertsonak edo beste inguruabar batzuk direla-eta, ulertu daitekeena beste enpresa batzuen jarraipen edo ondorio dela, eraldaketa, bat-egite edo ondorengotza bidez.
11. Elkartzeko eskubidea arautzen duen martxoaren 22ko 1/2002 Lege Organikoaren 4. artikuluko 5. eta 6. paragrafoetan aurreikusitako debeku-kausetan sartuta ez egotea.
12. Ez dela inskripziorako administrazio-prozedura eten ez-zilegitasun penalaren arrazoizko zantzuak daudelako, 1/2002 Lege Organikoaren 30.4 artikuluan xedatutakoa aplikatuz, harik eta ebazpen judizial irmorik ematen ez den arte, horren bidez dagokion erregistroan inskribatu ahal izateko. 
13. Halaber, ez dago Valle de Trápaga-Trapagarango Udalarekin zorrik ez duela egiaztatzeko egin beharreko egiaztapenak burutzearen aurka.
14. Martxoaren 22ko 3/2007 Lege Organikoak, Emakumeen eta Gizonen Berdintasun Eraginkorrari buruzko Legeak, emakumeen eta gizonen arteko berdintasunaren arloan ezarritako arau-hausteengatik edota sexuagatiko diskriminazioagatik zigor- edota administrazio-zehapenik ez izatea.
...................................-n, 20………..ko  ............................ren .......an

